PATVIRTINTA

Skuodo Bartuvos progimnazijos direktoriaus 2023 m. sausio 4 d. įsakymu Nr. V1-1

**SKUODO RAJONO SAVIVALDYBĖS**

**SKUODO BARTUVOS PROGIMNAZIJOS**

**2023 METŲ VEIKLOS PLANAS**

**Skuodas**

**2023 m.**

**TURINYS**

**TURINYS.................................................................................................................................. 2**

**I SKYRIUS BENDROJI DALIS................................................................................................2**

**PROGIMNAZIJOS ORGANIZACINĖ STRUKTŪRA.......................................................... 2**

**BENDROS ŽINIOS APIE PROGIMNAZIJĄ......................................................................... 2**

**PROGIMNAZIJOS DARBUOTOJAI...................................................................................... 4**

**II SKYRIUS PROGIMNAZIJOS 2021 METŲ VEIKLOS PLANO ANALIZĖ................ 4**

**2021 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE. 5**

**2021 M. ĮGYVENDINTI PROJEKTAI IR PROGRAMOS.................................................. 6**

**2021 M. BARTUVIEČIO VARDO APDOVANOJIMAI........................................................ 6**

**2021 M. MOKYTOJŲ METODINĖ TARYBA....................................................................... 6**

**2021 M. VEIKLOS PLANO SSGG ANALIZĖ....................................................................... 7**

**III SKYRIUS PROGIMNAZIJOS VEIKLOS STRATEGIJA 2022 M. .............................. 8**

**IV SKYRIUS VEIKLOS TURINYS........................................................................................ 9**

**VEIKLOS PLANAS.................................................................................................................... 9**

**2022 M. PROGIMNAZIJOJE ĮGYVENDINAMI PROJEKTAI IR PROGRAMOS ......... 16**

**2022 M. MOKYTOJŲ METODINIŲ GRUPIŲ PIRMININKAI........................................... 16**

# I SKYRIUS

# BENDROJI DALIS

# PROGIMNAZIJOS ORGANIZACINĖ STRUKTŪRA

Progimnazijai vadovauja direktorius. Jo veiklą reglamentuoja progimnazijos nuostatai (progimnazijos nuostatų 27-31 punktai).

Progimnazijoje veikia šios savivaldos institucijos:

1. Progimnazijos taryba – aukščiausia progimnazijos savivaldos institucija, telkianti mokinių, jų tėvų (globėjų, rūpintojų) ir mokytojų atstovus svarbiausiems progimnazijos veiklos tikslams numatyti ir uždaviniams spręsti (progimnazijos nuostatų 39-46 punktai).

2. Mokytojų taryba – nuolat veikianti progimnazijos savivaldos institucija mokytojų profesiniams bei bendriems klausimams spręsti. Ją sudaro progimnazijos vadovybė, visi mokykloje dirbantys mokytojai, socialinė pedagogė, bibliotekininkės, psichologė, specialioji pedagogė-logopedė ir kiti tiesiogiai ugdymo procese dalyvaujantys darbuotojai (progimnazijos nuostatų 47-50 punktai).

3. Mokinių prezidentūra (progimnazijos nuostatų 51 punktas).

**BENDROS ŽINIOS APIE PROGIMNAZIJĄ**

1. Progimnazijos oficialusis pavadinimas – Skuodo Bartuvos progimnazija.

2. Trumpasis pavadinimas – Bartuvos progimnazija (toliau – progimnazija). Progimnazija įregistruota Lietuvos Respublikos juridinių asmenų registre, kodas – 190892856.

3. Progimnazijos istorija: Skuodo 2-oji vidurinė mokykla įsteigta 1975 m. rugsėjo 1 d. vadovaujantis LR ŠMM ministro įsakymu, 1996 m. balandžio 18 d. Skuodo rajono Valdybos sprendimu Nr. 88 mokyklos pavadinimas pakeistas, mokykla pavadinta Skuodo Bartuvos vidurine mokykla, 2012 metais mokykla reorganizuota į Skuodo Bartuvos progimnaziją, 2014 metais prie progimnazijos buvo prijungta Skuodo pradinė mokykla, 2014 metais progimnazijoje suformuotos didelių specialiųjų poreikių mokinių pradinės klasės, kuriose besimokantys mokiniai nuo 2015 metų rugsėjo 1 dienos yra ugdomi Bartuvos progimnazijos pastato patalpose (anksčiau jie buvo ugdomi Skuodo Socialinių paslaugų šeimai cento patalpose). Nuo 2022 metų rugsėjo 1 dienos prie Skuodo Bartuvos progimnazijos prijungtas Aleksandrijos skyrius.

4. Progimnazijos teisinė forma – biudžetinė įstaiga. Progimnazijos priklausomybė – savivaldybės mokykla.

5. Progimnazijos grupė – bendrojo ugdymo mokykla.

6. Pagrindinė paskirtis – progimnazijos tipo progimnazija. Kitos paskirtys:

6.1. pagrindinės mokyklos tipo specialioji mokykla, skirta 7 (6)–20 metų judesio ir padėties sutrikimų turintiems mokiniams;

6.2. pagrindinės mokyklos tipo specialioji mokykla, skirta elgesio ir emocijų sutrikimų turintiems mokininiams;

6.3. pagrindinės mokyklos tipo specialioji mokykla, kalbėjimo ir kalbos sutrikimų turintiems mokiniams;

6.4. pagrindinės mokyklos tipo specialioji mokykla, intelekto sutrikimą turintiems mokiniams;

6.5. pagrindinės mokyklos tipo specialioji mokykla, regos sutrikimą turintiems mokiniams;

6.6. pagrindinės mokyklos tipo specialioji mokykla, klausos sutrikimą turintiems mokiniams;

6.7. pagrindinės mokyklos tipo specialioji mokykla, įvairiapusių raidos sutrikimų turintiems mokiniams;

6.8. pagrindinės mokyklos tipo specialioji mokykla, sveikatos problemų turintiems mokiniams.

7. Tipas – progimnazija.

8. Buveinė – Šatrijos g. 1, Skuodas LT 98114.

9. Mokymo kalba – lietuvių kalba.

10. Progimnazijos savininkė – Skuodo rajono savivaldybė. Progimnazijos savininko teises ir pareigas įgyvendinanti institucija – Skuodo rajono savivaldybės taryba.

11. Mokymosi formos – grupinio (kasdieniu mokymo proceso organizavimo būdu), pavienio (savarankiško mokymo proceso organizavimo būdu).

12. Progimnazijos veiklos sritis – švietimas.

13. Progimnazijos švietimo veiklos rūšys:

13.1. pagrindinė veiklos rūšis – pagrindinis ugdymas, kodas 85.31.10;

13.2. kitos švietimo veiklos rūšys:

13.2.1. pradinis ugdymas, kodas 85.20;

13.2.2. ikimokyklinis ugdymas, kodas 85.10.10;

13.2.2. priešmokyklinis ugdymas, kodas 85.10.20;

13.2.3. sportinis ir rekreacinis švietimas, kodas 85.51;

13.2.4. kultūrinis švietimas, kodas 85.52;

13.2.5. kitas, niekur nepriskirtas, švietimas, kodas 85.59;

13.2.6. švietimui būdingų paslaugų veikla, kodas 85.60.

14. Kitos ne švietimo veiklos rūšys:

14.1. maitinimo paslaugų teikimas, kodas 56.29;

14.2. nuosavo arba nuomojamojo nekilnojamojo turto nuoma ir eksploatavimas, kodas 68.20.

15. Progimnazija vykdo ikimokyklinio ugdymo, priešmokyklinio ugdymo, pradinio ugdymo, pagrindinio ugdymo (pirmosios dalies), pradinio ir pagrindinio ugdymo (pirmosios dalies) individualizuotas ir neformaliojo vaikų švietimo programas.

16. Progimnazija išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus; pažymėjimą baigusiems pagrindinio ugdymo programos pirmąją dalį.

17. Progimnazija yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir progimnazijos nuostatais.

18. Progimnazijos tarybos pirmininkė – Žaneta Kirsenkienė.

19. Mokytojų tarybos pirmininkas – progimnazijos direktorius Virginijus Jokšas.

20. Mokinių prezidentė – Gabija Butkutė.

21. Progimnazijos mokytojų metodinės grupės:

21.1. Ikimokyklinio, priešmokyklinio ir pradinio ugdymo mokytojų metodinė grupė;

21.2. Lietuvių kalbos ir literatūros bei užsienio kalbų mokytojų metodinė grupė;

21.3. Gamtamokslinio, socialinio, dorinio ugdymo, matematikos bei informacinių technologijų mokytojų metodinė grupė;

21.4. Meninio, fizinio ugdymo bei technologijų mokytojų metodinė grupė.

22. Mokinių (vaikų) skaičius Bartuvos progimnazijoje ir Aleksandrijos skyriuje:

22.1. Iš viso: 661;

22.1.1. ikimokyklinio ugdymo grupė Aleksandrijos skyriuje: 6 vaikai;

22.1.2. 1-4 klasės: 327 (309 – Bartuvos progimnazijoje ir18 – Aleksandrijos skyriuje);

22.1.3. 5-9 klasės: 328.

23. Klasių komplektų skaičius:

23.1. iš viso – 37 grupių ir klasių komplektai progimnazijoje ir Aleksandrijos skyriuje:

23.1.1. ikimokyklinio ugdymo grupė: 1 komplektas;

23.1.2. 1-4 klasės: 20 klasių komplektų;

23.1.3. 5-9 klasės: 16 klasių komplektų.

24. Mokytojų ir pagalbos mokiniui specialistų skaičius: 55.

25. Atestuoti mokytojai ir pagalbos mokiniui specialistai: 54;

25.1. mokytojai: 9;

25.2. vyresnieji mokytojai: 19;

25.3. mokytojai metodininkai: 25;

25.4. socialinė pedagogė ekspertė: 1.

**PROGIMNAZIJOS DARBUOTOJAI**

26. 2023 m. sausio 1 d. progimnazijoje ir Aleksandrijos skyriuje dirbo 90 darbuotojų:

26.1. 50 mokytojų (4 pagalbos mokiniui specialistai yra taip pat ir mokytojai) ir 2 pagalbos mokiniui specialistai (pedagoginiai darbuotojai):

26.1.1. 2 socialiniai pedagogai (1,4 etato);

26.1.2. 1 psichologas (1 etatas);

26.1.3. 1 specialusis pedagogas (0,5 etato);

26.1.4. 2 logopedai (0,75 etato).

26.2. 17 mokytojo padėjėjų (14,5 etato);

26.3. 2 bibliotekininkės:

26.3.1. 1 bibliotekos vedėja (0,75 etato);

26.3.2. 1 skaityklos bibliotekininkė (0,75 etato).

26.4. Progimnazijos vadovai (administracija):

26.4.1. direktorius;

26.4.2. 2 direktoriaus pavaduotojai ugdymui.

26.5. Kiti darbuotojai:

26.5.1. raštinės vedėja;

26.5.2. 1 vyriausioji specialistė;

26.5.3. 1 ūkvedys;

26.5.4. 2 inžinieriai;

26.5.5. 1 viešųjų pirkimų organizatorius;

26.5.6. 19 aptarnaujančio personalo darbuotojų.

**II SKYRIUS**

**PROGIMNAZIJOS 2022 METŲ VEIKLOS PLANO ANALIZĖ**

**Progimnazijos veiklos 2022 metams prioritetas buvo:**

Ugdymo(si) kaip aktyvaus ir inovatyvaus proceso organizavimas.

**Progimnazijos veiklos 2022 metams tikslai buvo:**

1. Efektyviai naudoti šiuolaikines ugdymo priemones bei metodus, siekiant sėkmingo pasiruošimo atnaujintų ugdymo programų įgyvendinimui.

2. Siekti aukštesnės organizacijos kultūros, glaudesnio bendradarbiavimo.

**Progimnazijos veiklos 2022 metams uždaviniai buvo:**

1.1. Stiprinti mokytojų kolegialų ryšį, siekiant ugdymo kokybės gerinimo.

1.2. Sudaryti sąlygas skirtingų gebėjimų mokiniams siekti asmeninės pažangos ir brandos ūgties.

1.3. Bendrųjų kompetencijų plėtojimas vykdant patirtinio ugdymo veiklas.

2.1. Puoselėti bendruomeniškumą per kultūrines ir pilietines vertybes.

2.2. Stiprinti socialinę, emocinę ir sveikos gyvensenos kompetenciją.

2.3. Kurti ugdymo(si) inovatyvias ugdymosi priemones ir aplinkas.

**2022 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE**

Tarptautinis matematikos **konkursas „Kengūra“ rajone –** dalyvavo 57 1-8 klasių **mokiniai.**

 Rajono mokyklų 6-8 kl. mokinių geografijos olimpiados „Mano gaublys“ rajono etapas – 1, 1, 2, 3, 3 vietos.

Rajono mokyklų 5-8 klasių mokinių biologijos olimpiados rajono etapas – 1, 1, 2, 2, 2, 3 vietos.

 Rajono mokyklų 7-8 klasių mokinių informacinių technologijų greitojo kompiuterinio rašymo konkurso rajono etapas – 1, 3 vietos.

 Rajono mokyklų žemaitiškai skaitančių mokinių konkurso rajono etapas – 1, 2, 3 vietos.

 Regiono mokyklų žemaitiškai skaitančių mokinių konkurso regiono etapas – 3 vieta.

Rajono mokyklų 5-8 klasių mokinių matematikos olimpiados rajono etapas – 1, 1, 1, 2, 2, 2, 3, 3, 3 vietos.

Rajono mokyklų mokinių komandinio estafetinio bėgimo varžybų rajono etapas – 2, 2 vietos.

Rajono mokyklų pradinių klasių mokinių sportinės varžybos „Greičiausias rajono pradinukas“ – 1, 1, 1, 1, 2, 2, 2, 3, 3 vietos.

Rajono mokyklų mokinių sporto olimpiados varžybos „Valia, jėga, ištvermė“ – 2 vieta.

Rajono mokyklų mokinių sporto olimpiados mišraus kvadrato varžybos – 2, 3 vietos.

Rajono mokyklų mokinių sporto olimpiados berniukų kvadrato varžybos – 2 vieta.

Rajono mokyklų mokinių sporto olimpiados mergaičių kvadrato varžybos – 1 vieta.

Rajono mokyklų 5-8 klasių mokinių kalbinė viktorina „Kietas riešutėlis“ – 1, 1, 1 vietos.

Regiono mokyklų mokinių sporto olimpiados mergaičių kvadrato varžybos – 2 vieta.

Šalies mokinių kūrybinių darbų(pranešimų) konkursas „Vaiko poreikių piramidė: vakar, šiandien, rytoj“ – 2 vieta.

5-asis tarptautinis vaikų ir jaunimo popmuzikos festivalis-konkursas „Maestro ruduo 2022“ solistams ir vokaliniams ansambliams Plungės M. Oginskio meno mokykloje – 2 vieta.

 Rajono mokyklų 5-8 klasių mokinių gamtos mokslų-biologijos (STEAM) olimpiados rajono etapas – 1, 2, 3, 3, 3 vietos.

 Lietuvos mokyklų 5-8 klasių mokinių gamtos mokslų-biologijos (STEAM) olimpiados šalies etapas – 3 vieta.

 6-oji Lietuvos mokyklų 5-8 klasių mokinių gamtos mokslų-biologijos (STEAM) olimpiados regiono etapas – 2 vieta.

 Atliekų kultūros egzaminas – 1, 1 vietos.

 Tarptautinis piešinių konkursas „Vaikai už taiką“ – 1, 3 vietos.

 22-asis Nacionalinis mokinių konkursas „Lietuvos kovų už laisvę ir netekčių istorija“ – 2, 3 vietos.

 Lietuvos mokinių meninio skaitymo konkurso regiono etapas – 3 vieta.

 Šalies mokinių piešinių konkursas „Platelių ežero salų padavimai ir legendos“ – 1 vieta.

 Rajono mokyklų 5-8 klasių mokinių meninio skaitymo konkurso rajono etapas – 1, 2, 3 vietos.

 Rajono mokyklų 1-4 klasių mokinių konkurso „Rašom“ rajono etapas – 2, 2, 3 vietos.

 Rajono mokyklų 7 klasių mokinių anglų kalbos olimpiados rajono etapas – 1, 2, 3 vietos.

 Rajono mokyklų 5 ir 7 klasių mokinių lietuvių kalbos olimpiados rajono etapas – 1, 1, 2, 3, 3 vietos.

 Rajono mokyklų mokinių pavasario kroso varžybų1000 metrų bėgimo rajono etapas – 3 vieta.

 Rajono mokyklų 4 klasių mokinių matematikos olimpiados rajono etapas – 2, 3 vietos.

 Rajono mokyklų mokinių (berniukų) kvadrato varžybos – 1 vieta.

 Rajono ugdymo įstaigų PUG vaikų šaškių turnyras „Baltieji pradeda“ – 2 vieta.

 Rajono mokyklų 8 klasių mokinių fizikos olimpiados rajono etapas – 1, 2, 3 vietos.

Rajono mokyklų mokinių (berniukų) krepšinio 3x3 varžybų rajono etapas – 2, 3 vietos.

Rajono mokyklų mokinių (mergaičių) kvadrato varžybos – 2, 3 vietos.

**2022 M. ĮGVENDINTI PROJEKTAI IR PROGRAMOS**

**1. 2022 metais toliau buvo įgyvendinama Olweus programos kokybės užtikrinimo sistema (OPKUS). Koordinatorės – mokytoja Renata Žemaitienė, mokytoja Greta Beniušienė, instruktorė – Dalia Bačiulienė, Skuodo rajono Ylakių gimnazijos mokytoja.**

2. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

**3.** Projektas „Kuriančioji meilė“. **Koordinatorė – tikybos mokytoja metodininkė Stanislava Sandarienė.**

**4. Projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“. Dalyvauja 3-4 klasių mokytojos ir mokiniai, koordinatorė – direktoriaus pavaduotoja ugdymui Vida Stončaitienė.**

**5. Projektas „Atradimų kelionė laiko erdvėse“. Koordinatorė – direktoriaus pavaduotoja ugdymui Lineta Šlepavičienė.**

**6. Projektas „Mes – bendruomenė“. Koordinatorė – socialinė pedagogė Gitana Andriekienė.**

**2022 M. BARTUVIEČIO VARDO APDOVANOJIMAI**

Nominacijos:

1. Martynui Popovui, 8c klasės mokiniui, nominacija „Metų Bartuvietis“.

2. Emilijai Dirkstytei, 8b klasės mokinei, nominacija „Metų olimpiadininkė“.

3. Edvinui Taurinskui, 8a klasės mokiniui, nominacija „Metų pirmūnas“.

4. Vijui Jablonskiui, 7a klasės mokiniui, nominacija „Metų olimpiadininkas“.

5. Monikai Dargytei, 7b klasės mokinei, nominacija „Metų pirmūnė“.

6. Gabijai Zubaitei, 3b klasės mokinei, nominacija „Metų jaunoji aktyvistė“.

7. Ajui Jablonskiui, 4b klasės mokiniui, nominacija „Metų jaunasis aktyvistas“.

**2022 M. MOKYTOJŲ METODINĖ TARYBA**

1. Rita Lukošienė, istorijos mokytoja metodininkė, metodinės tarybos pirmininkė.

2. Genutė Černeckienė, pradinio ugdymo mokytoja metodininkė, tarybos narė.

3. Linas Stragys, informacinių technologijų mokytojas metodininkas, tarybos narys.

4. Margarita Sruogytė, vokiečių kalbos mokytoja metodininkė, tarybos narė.

5. Edita Kalnikaitė, fizinio ugdymo mokytoja metodininkė, tarybos narė.

6. Rita Šetkauskienė, pradinio ugdymo vyresnioji mokytoja.

7. Aušra Ložienė, lietuvių kalbos mokytoja metodininkė.

8. Lineta Šlepavičienė, direktoriaus pavaduotoja ugdymui, metodinės tarybos kuratorė.

**2022 METŲ VEIKLOS PLANO SSGG ANALIZĖ**

|  |  |
| --- | --- |
| **Stiprybės** | **Silpnybės** |
| 1. Specialiųjų ugdymosi poreikių turinčių mokinių įtrauktis į progimnazijos veiklą.2. Efektyvus bibliotekininkių bendradarbiavimas organizuojant veiklas siekiant mokinio ūgties progimnazijos bibliotekoje. 3. Geri mokinių pasiekimai olimpiadose, konkursuose, varžybose.4. Mokinių tėvai gauna savalaikę informaciją apie vaiko ugdymąsi bei pasiekimus.5. Tikslingai išnaudotos mokinių poreikiams tenkinti skirtos valandos: trumpalaikės konsultacijos ir dalykų moduliai.6. Aukšta mokytojų ir pagalbos mokiniui specialistų kvalifikacija.7. IT integravimas 8 klasėse į biologijos ir fizikos pamokas.8. Patyriminio ugdymo organizavimas progimnazijoje.9. Įgytas OPKUS mokyklos sertifikatas, toliau vykdoma Olweus patyčių prevencijos programa.10. Sėkmingas progimnazijos bendruomenės narių įsitraukimas į rajono projektų veiklas. | 1. Nepakankamos galimybės vesti fizinio ugdymo pamokas 1-8 klasių mokiniams sporto ir šokio salėse.2. Nepakankamas vidaus darbo tvarkos taisyklių laikymasis.3. Nepakankamas mokyklos aplinkos lėšų skyrimas materialinei bazei atnaujinti.4. Pagalbos mokiniui specialistų (logopedo ir specialiojo pedagogo), trūkumas teikti pagalbą 1-8 klasių mokiniams.5. Mokytojų dalijimasis gerąja darbo patirtimi progimnazijoje, rajone, regione, šalyje.6. Sumažėjusi mokinių mokymosi kokybė, motyvacija bei ugdymosi pažangumas, pablogėjęs lankomumas.7. Mokinių mokyklinės uniformos dėvėjimas.8. Nepakankama tėvų domėjimasis mokinių pasiekimais ir mokyklos gyvenimu.9. 5-8 klasių gamtos mokslų laboratorijos naudojimas. |
| **Galimybės** | **Grėsmės** |
| 1. Ieškoti naujų formų bendraujant su socialiniais partneriais ir mokinių tėvų bendruomene. Ieškoti naujų bendradarbiavimo su tėvais formų.2. Kolegialus progimnazijos veiklos planavimas.3. Vykdyti kryptingą progimnazijos veiklą, stiprinant tapatumo jausmą. 4. Diferencijuoti ir individualizuoti užduotis pritaikant jas kiekvienam mokiniui.5. Dalyvauti rajono, regiono, šalies ir projektuose įtraukiant kuo daugiau progimnazijos bendruomenės narių.6. Pagal galimybes atnaujinti esamas ir sukurti naujas edukacines erdves progimnazijos patalpose.7. Pamokas vykdyti kitose edukacinėse erdvėse, organizuoti patyriminį ugdymą.8. Įvairinti neformaliojo švietimo veiklą, kuri suteiktų galimybę kiekvienam vaikui atskleisti savo gabumus ir talentus. Įvairinti neformaliojo švietimo užsiėmimų pasiūlą mokiniams.9. Nuotoliniam ugdymui išnaudoti Microsoft Office nuotolinio ugdymo platformos ir turimos įrangos galimybes.10. Naudoti įrengtos 1-4 klasių gamtos mokslų laboratorijos sukauptų įvairių priemonių ir sensorinio kambario panaudojimo galimybes. 11. Naujai atvykusių mokinių adaptacija ir integracija į progimnazijos bendruomenę.12. Atnaujinamas ugdymo turinys pareikalaus mokytojų naujų kompetencijų ir tobulinimo išteklių, ugdymo aplinkų atnaujinimo.13. Tobulinti aplinkų bendrakūrą.14. Vaiko individualios pažangos stebėsena, gabiųjų mokinių skatinimo tobulinimas.15. Efektyvinti psichologinę, specialiąją pedagoginę, socialinę, logopedinę ir mokytojų padėjėjų pagalbą mokiniui.16. Ugdymo karjerai specialisto veiklos aktyvinimas. | 1. Nuo 2023 metų rugsėjo 1 d. likvidavus Aleksandrijos skyrių, gali sumažėti mokytojų darbo krūvis.2. Nepakankamas pasirengimas didelių ir labai didelių specialiųjų ugdymosi poreikių mokinių įtraukčiai į bendrojo ugdymo klases, pagalbos mokiniui specialistų trūkumas.3. Lėšų, skirtų naujiems vadovėliams įsigyti trūkumas. |

# III SKYRIUS

# PROGIMNAZIJOS VEIKLOS STRATEGIJA 2023 M.

**Progimnazijos vizija** – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija.

**Progimnazijos misija** – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos.

**Progimnazijos vertybės:**

1. Pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas.
2. Tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms.
3. Atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos.
4. Bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas.
5. Pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas. Tai daryti mąstant teigiamai, tikintis, kad situacija pasikeis.

**Progimnazijos veiklos 2023 metams prioritetas:**

Ugdymo(si) kaip aktyvaus ir inovatyvaus proceso organizavimas, siekiant įgyvendinti atnaujinto ugdymo turinio programas.

**Progimnazijos veiklos 2023 metams tikslai:**

1. Efektyviai naudoti šiuolaikines ugdymo priemones bei metodus, siekiant sėkmingo atnaujintų ugdymo programų įgyvendinimo.

2. Tikslingai siekti sėkmingo įsitraukimo į TŪM programos planavimą ir vykdymą.

**Progimnazijos veiklos 2023 metams uždaviniai:**

1.1. Stiprinti mokytojų kolegialų ryšį, siekiant ugdymo kokybės gerinimo, rengiantis dirbti ir dirbant pagal atnaujinto turinio ugdymo programas.

1.2. Sudaryti sąlygas skirtingų gebėjimų mokiniams siekti asmeninės pažangos ir brandos

ūgties.

1.3. Tobulinti pedagogų profesines kompetencijas, siekiant sėkmingo UTA įgyvendinimo.

2.1. Parengti TŪM programos pažangos ir investicijų planus.

2.2. Stiprinti mokinių bendrąsias kompetencijas.

2.3. Atnaujinti ugdymo(si) priemones ir aplinkas atsižvelgiant į UTA.

**IV SKYRIUS**

**VEIKLOS TURINYS**

**VEIKLOS PLANAS**

2023 metų veiklos prioritetas – Ugdymo(si) kaip aktyvaus ir inovatyvaus proceso organizavimas, siekiant įgyvendinti atnaujinto ugdymo turinio programas.

|  |  |  |  |  |
| --- | --- | --- | --- | --- |
| **PRIEMONĖS** | **ATSAKINGI VYKDYTOJAI** | **TVIRTINIMAS, DOKUMENTAI** | **DATA** | **LAUKIAMAS REZULTATAS, ĮVERTINIMO KRITERIJUS** |
| **1 tikslas. Efektyviai naudoti šiuolaikines ugdymo priemones bei metodus, siekiant sėkmingo atnaujintų ugdymo programų įgyvendinimo.** |
| * 1. **uždavinys. Stiprinti mokytojų kolegialų ryšį, siekiant ugdymo kokybės gerinimo, rengiantis dirbti ir dirbant pagal atnaujinto turinio ugdymo programas.**
 |
| 1.1.1. Kolegialus mokymas(is) (patirtinis mokymas(is)) – pamokos, refleksija, sklaida. | Dalykų mokytojai | Metodinės grupės protokolai | Per metus (ne rečiau kaip 2 kartus) | 60 procentų mokytojų pritaikys sukauptą patirtį ugdymo procese |
| 1.1.2. Pasidalijimas naujausia UTA programos informacija dalykų mokytojų metodinėse grupėse | Dalykų mokytojai | Metodinių grupių susirinkimų protokolai | Per metus | 100 procentų mokytojų keičiasi aktualia informacija, yra susipažinę su UTA programomis |
| 1.1.3. Mokytojų tarybos posėdis „2022-2023 m. m. 2 trimestro rezultatų analizė“. Teikiama 2022 metų progimnazijos direktoriaus finansinė ataskaita“. | Administracija | Posėdžio protokolas, pranešimų medžiaga | Kovo mėnuo | Pristatoma kokybinė ir kiekybinė 2022-2023 m. m. 2 trimestro analizė, priimami konkretūs nutarimai darbui gerinti, numatoma grįžtamoji kontrolė. Išklausoma direktoriaus pateikiama 2022 m. progimnazijos finansinė ataskaita. |
| 1.1.4. Mokytojų tarybos posėdis „Dėl 1-4 klasių mokslo metų baigimo rezultatų, mokinių kėlimo į aukštesnę klasę. Dėl ugdymo plano projekto 2023-2025 m. m. pristatymo“.  | Administracija | Posėdžio protokolas, pranešimų medžiaga, Ugdymo plano projektas 2023-2025 m. m.  | Birželio mėnuo | Išklausoma1-4 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui.  |
| 1.1.5. Mokytojų tarybos posėdis „Dėl 5-8 klasių mokslo metų baigimo rezultatų, mokinių kėlimo į aukštesnę klasę. Dėl ugdymo plano projekto 2023-2025 m. m. pristatymo“.  | Administracija | Posėdžio protokolas, pranešimų medžiaga, Ugdymo plano projektas 2023-2025 m. m.  | Birželio mėnuo | Išklausoma 5-8 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui.  |
| 1.1.6. Mokytojų tarybos posėdis „2023-2024 m. m. ugdymo plano pristatymas, OPKUS veiklos vykdymo perspektyvos, mokytojų darbo krūvio aptarimas ir kt.“. | Administracija, mokytojų metodinės grupės | Posėdžio protokolas, pranešimų medžiaga, 2023-2024 m. m. ugdymo plano projektas, OPKUS dokumentai | Rugpjūčio mėnuo | Pristatomas ugdymo planas 2022-2023 m. m., mokytojų darbo krūvis, OPKUS veiklos aspektai. |
| 1.1.7. Mokytojų tarybos posėdis „2023-2024 m. m. 1 trimestro rezultatų analizė“.  | Administracija | Posėdžio protokolas, pranešimų medžiaga | Kovo mėnuo | Pristatoma kokybinė ir kiekybinė 2023-2024 m. m. 1 trimestro analizė, priimami konkretūs nutarimai darbui gerinti, numatoma grįžtamoji kontrolė.  |
| 1.1.8. Dalykų mokytojų bendradarbiavimas kuriant ilgalaikius 1,3,5,7, klasių ilgalaikius planus pagal UTA programas. | Dalykų mokytojai | Ilgalaikiai planai | Rugpjūtis  | Atnaujinti 1,3,5,7 klasių atskirų dalykų ilgalaikiai planai. |
| 1.1.9. Atviros, integruotos pamokos | Dalykų mokytojai, administracija | Ilgalaikiai planai, progimnazijos mėnesio planai, įrašai TAMO dienyne | Visus metus | 100 procentų mokytojų veda integruotas pamokas |
| 1.1.10. Administracijos posėdis „Progimnazijos veiklos kokybės vertinimo rezultatų pristatymas“.  | Administracija, sudaryta darbo grupė | Parengtos rekomendacijos, apklausos medžiaga | Sausio mėnuo | Vadovaujantis darbo grupės rekomendacijomis parengtas progimnazijos metų veiklos planas, mokytojų metodinių grupių planai. |
| 1.1.11. Administracijos posėdis „1, 5 klasių ir naujai atvykusių mokinių adaptacija“. | Psichologė | Posėdžio protokolas, pranešimų medžiaga | Spalio mėnuo | Pristatomas tyrimas, aptariamos sėkmės, problemos, priimami sprendimai dėl tolimesnio adaptacijos vyksmo. |
| 1.1.12. Metodinė diena „Skirtingų gebėjimų mokinių poreikių tenkinimas“. | Mokytojų metodinių grupių pirmininkai | Pranešimų medžiaga | Birželio mėnuo | Dalijimasis patirtimi, metodine medžiaga. Įžvalgos padeda planuoti darbą. Ilgalaikiuose planuose numatyti individualizavimo ir diferencijavimo galimybes. |
| **1.2. uždavinys. Sudaryti sąlygas skirtingų gebėjimų mokiniams siekti asmeninės pažangos ir brandos ūgties.** |
| 1.2.1. Patirtinio ugdymo dienų organizavimas vadovaujantis ugdymo planais. | Darbo grupės  | Direktoriaus įsakymai | Pagal ugdymo planą | 100 procentų mokytojų taiko patirtinio ugdymo strategiją, 40 procentų veiklų vyksta kitose erdvėse, 100 procentų mokinių dalyvauja veiklose. |
| 1.2.2. Dalyvavimas skaitymo veiklose klasėse, progimnazijos ir miesto bibliotekose | Mokytojai, bibliotekos darbuotojai | Metų, mėnesių planai | Visus metus  | 75 procentų mokinių naudojasi skaitmenine VYTURIO biblioteka. 70 procentų mokinių dalyvaus bibliotekų organizuojamuose renginiuose. |
| 1.2.3. Ugdymo karjerai veiklos (1-8 klasių mokinių profesinis orientavimas) organizavimas. | Karjeros ugdymui, specialistas, klasių vadovai direktoriaus pavaduotojas | Karjeros specialisto metų veiklos planas, klasių vadovų planai | Per metus | 100 procentų mokinių dalyvaus UK organizuojamose veiklose. |
| 1.2.4. Konsultacinių dienų tėvams organizavimas. Klasių vadovų, dalykų mokytojų individualūs pokalbiai su mokinių tėvais siekiant nuolatinės mokinių pažangos. | Administracija ir klasių vadovai | Bendravimo su tėvais planas, klasių vadovų planai | Kartą per trimestrą po signalinio trimestro rezultatų paskelbimo | Informacija apie vaikų pažangą aiški tėvams, kartu ieškoma sprendimų. Kartą per trimestrą įvyks mokytojų konsultacijos mokinių tėvams dėl individualios ir siekiamos mokinio pažangos. Tėvai bus informuoti apie jo vaiko mokymąsi ir individualią pažangą. |
| 1.2.5. Gabiųjų mokinių ugdymas. Organizuoti olimpiadų, konkursų, varžybų progimnazijos etapus. | Metodinių grupių pirmininkai, jų kuratoriai | Mokytojų metodinių grupių veiklos planai | Per metus | Mokinių individualių siekių realizavimas, rezultatų fiksavimas. |
| 1.2.6. Konsultacijos skirtingų poreikių mokiniams vadovaujantis ugdymo planais. | Dalykų mokytojai | Įrašai elektroniniame dienyne | Per metus | 20 procentų mokinių ras savyje tam tikro dalyko gebėjimus, didės mokinio mokymosi motyvacija, pažangumas. Sistemingas ir informatyvus konsultavimas leis labiau suasmeninti mokymą(si). |
| 1.2.7. Pagalba mokiniams, atliekant namų darbus. | Mokytojų padėjėjai  | Darbo grafikas | Per metus  | Namuose negebantys namų darbų atlikti mokiniai (pagal mokytojų rekomendacijas), tai atlieka mokykloje. 20 procentų mokinių individualūs pasiekimai ir motyvacija gerėja. |
| 1.2.8. Užsiėmimų vykdymas kitose edukacinėse erdvėse. | Dalykų mokytojai | Ugdymo planai | Per metus | 15 procentų pamokų vyksta kitose edukacinėse erdvėse. |
| 1.2.9. Individualių pokalbių mokinys-klasės vadovas-dalyko mokytojas organizavimas dėl VIP. Individualios mokinio pažangos fiksavimas mokomųjų dalykų pamokose, rezultatų naudojimas asmenybės augimui. | Klasių vadovai ir dalykų mokytojai | Įrašai TAMO elektroniniame dienyne | Per metus | Individuali mokinio pažanga aptariama ne mažiau kaip du kartus per trimestrą. Sistemingai teikiamos grupinės ir individua-lios konsultacijos mokiniams, siekiantiems pažangos ar turintiems mokymosi sunkumų. Paruoštas konsultacijų grafikas mokiniams. Susitaria dėl mokinių ugdymo plėtojimo krypčių numatomos priemonės. |
| 1.2.10. Apklausa dėl dorinio ugdymo, užsienio kalbų nuo 5 klasės bei modulių pasirinkimo 2022-2023 m. m.  | Direktoriaus pavaduotoja ugdymui, klasių vadovai | Tėvų prašymai | Balandžio mėnuo | Mokiniai, pasitarę su tėvais, tinkamai pasirinks dorinį ugdymą, antrą užsienio kalbą ir dalykų modulius.  |
| **1.3. uždavinys. Tobulinti pedagogų profesines kompetencijas, siekiant sėkmingo UTA įgyvendinimo.** |
| 1.3.1. Dalyvauti UTA programos mokymuose. | Dalykų mokytojai | Įrašai mokytojų veiklos įsivertinimo anketose | Kartą per metus | 100 procentų mokytojų dalyvauja mokymuose |
| 1.3.2. Žinių apie psichoaktyvias medžiagas atnaujinimas (teoriniai ir praktiniai mokymai mokytojams). | Dalykų mokytojai, administracija, pagalbos mokiniui specialistai | Kvalifikacijos kėlimo pažymėjimai, mėnesių planai | Gegužės mėnuo  | 100 procentų mokytojų dalyvauja mokymuose |
| 1.3.3. Dalyvauti naujų vadovėlių ir kitų mokymo priemonių pristatymuose pagal UTA programas. | Dalykų mokytojai | Įrašai veiklos įsivertinimo anketose, kvalifikacijos pažymos | Per metus  | Parinkti mokinių poreikius atitinkantys vadovėliai ir mokymo priemonės  |
| 1.3.4. Mokytojų poreikių tyrimas dėl kvalifikacijos tobulinimo. | Metodinė taryba | Apklausos rezultatai, administracijos posėdžio protokolas | Lapkričio mėnuo | Išsiaiškintas poreikis ir nustatytos kvalifikacijos tobulinimo gairės |
| 1.3.5. Kvalifikacinis renginys mokytojams kultūrinio ugdymo tema.  | Dalykų mokytojai | Posėdžių, mokytojų metodinių grupių susirinkimų protokolai | 2023 metų 2 ketvirtis | 99 procentai mokytojų dalyvaus mokymuose ir seminaruose tobulins kompetencijas |
| 1.3.6. Skatinti mokytojus, pagalbos mokiniui specialistus kryptingai tobulinti kompetencijas, bendradarbiavimą ir gerosios patirties sklaidą. | Administracija, dalykų mokytojai, pagalbos moki-niui specialistai. | Pažymėjimai, kvalifikacijos tobulinimo renginių dalyvių sąrašai | Per metus. | Susitarta dėl kvalifikacijos kėlimo ir patirties dalijimosi su kolegomis išklausius seminarus.  |
| 1.3.7. Mokytojų dalyvavimas tyrimuose ir apklausose pagal NŠA planą. | Administracija | Mokytojų metodinių grupių susirinkimų protokolai | Pagal atskirus grafikus | Remiantis tyrimų ir apklausų rezultatais stebima mokinio individuali pažanga, identifi-kuoti mokiniai, kuriems reikia papildomos pagalbos ir susitarta dėl darbo formų su vaikais, kuriems reikia papildomo dėmesio. |
| **2 tikslas. Tikslingai siekti sėkmingo įsitraukimo į TŪM programos planavimą ir vykdymą.** |
| **2.1. uždavinys. Parengti TŪM programos pažangos ir investicijų planus.**  |
| 2.1.1. Parengti TŪM programos progimnazijos pažangos planą pagal keliamus reikalavimus ir numatyti priemones programos įgyvendinimui, pasirengti įstaigoje vykdyti kultūrinio ugdymo (pagrindinė kryptis), lyderystės, STEAM bei įtraukųjį ugdymą. | Administracija, TŪM programos vykdymo progimnazijos darbo grupė | Tūkstantmečio mokyklų programa, Programos pažangos planas | Per metus | Parengtas TŪM programos pažangos planas, numatyta kaip bus didinama kultūrinio ugdymo galimybių įvairovė, sudaromos sąlygos mokinių saviraiškai, užimtumui, gebėjimų plėtotei, ugdomos mokinių šiuolaikinio meno pažinimo kompetencijos. Į kultūrinio ugdymo veiklas įsijungia 100 proc. mokinių ir apie 90 proc. mokytojų. |
| 2.1.2. Parengti TŪM programos progimnazijos investicinio planą, numatyti lėšas infrastruktūros gerinimui, ugdymo priemonių bei įrangos įsigijimui, pagrįsti numatomų veiklų įgyvendinimo poreikį, naudingumą, rezultatus. | Administracija, TŪM programos vykdymo progimnazijos darbo grupė, viešųjų pirkimų organizatorius | Tūkstantmečio mokyklų programa, Programos investicinis planas, projekto finansavimo sąlygų aprašas | Per metus | Parengtas TŪM programos investicinis planas, numatyta kokios bus perkamos ugdymo priemonės, įranga, numatytos patalpos, kuriose bus steigiamas kultūrinio ugdymo centras. |
| 2.1.3.Vykdyti viešųjų pirkimų procedūras, rengti specifikacijas, įsigyjant TŪM programos vykdymui reikalingas ugdymo priemones, įrangą, baldus, instrumentus, aparatūrą bei atliekant patalpų remonto darbus numatomo įkurti kultūrinio ugdymo centre progimnazijos pastato 1 aukšte. | Administracija, TŪM programos vykdymo progimnazijos darbo grupė, viešųjų pirkimų organizatorius | Tūkstantmečio mokyklų programa, Viešųjų pirkimų taisyklės, projekto finansavimo sąlygų aprašas | Per metus | Paskyrus TŪM programos finansavimą, vykdomos viešųjų pirkimų procedūros, įsigyjant parengtuose planuose numatytas priemones, įrangą, baldus ir kt. |
| **2.2. uždavinys. Stiprinti mokinių bendrąsias kompetencijas.** |
| 2.2.1. Prevencinių renginių ir veiklų organizavimas (pagal atskirus planus). | Klasių vadovai, administracija, socialinės pedagogės, psichologė, neformaliojo švietimo būrelių vadovai. | Progimnazijos mėnesių planai, informacija internetinėje svetainėje, mokytojų metodinių grupių, socialinių pedagogų, psichologo, neformaliojo švietimo veiklos, klasių vadovų, neformaliojo švietimo būrelių planai | Per metus | 100 procentų mokinių įtraukiami į prevencinius renginius, gerėja mokinių savęs vertinimas, ugdomos kūrybinės, bendravimo, bendradarbiavimo kompetencijos. Skatinamas mokinių domėjimasis saugia aplinka, 90 proc. ugdytinių žino, kur kreiptis pagalbos. |
| 2.2.2. Progimnazijos interneto svetainės informacijos atnaujinimas taikant naujas viešinimo formas .atskleidžiant mokinių laimėjimus olimpiadose ir konkursuose. | Direktorius, atsakingas mokytojas. | Svetainės tvarkymo reikalavimų aprašas | Per metus | Visa medžiaga pateikiama laiku, randama lengvai ir yra informatyvi. |
| 2.2.3. Sveikos gyvensenos įgūdžių ugdymas per mokomųjų dalykų pamokas ir neformaliojo švietimo renginius (pagal atskirą planą). | Biologijos, fizinio ugdymo, pradinio ugdymo, technolo-gijų mokytojai, visuomenės sveikatos priežiūros specialistės, būrelių vadovai. | El. dienyno įrašai, Dalykų ugdymo planai, neformaliojo švietimo būrelių planai, neformaliojo švietimo veiklos planas | Per metus | 50 procentų mokinių sąmoningai suvokia sveiko gyvenimo būdo svarbą. 90 proc. mokinių įgis sveikos gyvensenos įgūdžius |
| 2.2.4. Patriotiškumo, tautiškumo ir tvarumo ugdymas. Renginiai, skirti valstybinių švenčių paminėjimui, tautos tradicijų puoselėjimui. | Direktoriaus pavaduotoja ugdymui, klasių vadovai, būrelių vadovai. | Neformaliojo švietimo veiklos planas, renginių scenarijai, direktoriaus įsakymai | Per metus | 90 procentų mokinių dalyvauja įvairiuose renginiuose, akcijose. 20 proc. mokinių patys inicijuoja įvairias veiklas. |
| 2.2.5. OPKUS veiklų vykdymas pagal atskirą planą. | OPKUS koordinatorė, koordinacinio komiteto nariai. | Programos planas, koordinacinio komiteto, MSG susirinkimų protokolai | Per metus | Mažesnis patyčių atvejų procentas. 5 MSG užsiėmimai per metus. 2 klasės valandėlės per mėnesį pagal OPPP modelį. Mokytojų budėjimas pertraukų metu. |
| 2.2.6. Gerumo, socialinių akcijų organizavimas. | Klasių vadovai, neformaliojo švietimo būrelių vadovai, administracija, socialinės pedagogės | Socialinių pedagogų, psichologo, neformaliojo švietimo veiklos, mokytojų metodinių grupių, klasių vadovų, neformaliojo švietimo būrelių planai | Per metus | 100 procentų mokinių įsitraukia į veiklas ir įgyja socialinių-emocinių kompetencijų. |
| 2.2.7. Tradicinių progimnazijos renginių organizavimas. | Direktoriaus pavaduotojas ugdymui, klasių vadovai, būrelių vadovai | Neformaliojo švietimo veiklos planas, renginių scenarijai, direktoriaus įsakymai | Per metus | 100 procentų mokinių dalyvauja tradiciniuose renginiuose. |
| 2.2.8. Kultūros paso renginių organizavimas. | Direktoriaus pavaduotojas ugdymui, klasių vadovai | Direktoriaus įsakymai ir ataskaitos. | Per metus | 90 procentų pasinaudos kultūros paso paslaugomis. |
| 2.2.9. Kultūrinių ir pažintinių veiklų organizavimas | Klasių vadovai | Direktoriaus įsakymai, tvarkos aprašas, elek-troninio dienyno įrašai. | Per metus  | Kiekviena klasė sėkmingai panaudos klasei skirtas pažintines lėšas, dalyvaus 1-3 pažintinėse kultūrinėse veiklose. |
| 2.2.10. Įsitraukta į rajono, šalies ir tarptautinių projektų rengimą, vykdymą ir dalyvavimą. | Administracija, projektų vadovai, mokytojai | Projektų paraiškos ir ataskaitos, informacija internetinėje svetainėje, bendradarbiavimo sutartys | Per metus | 60 procentų mokinių dalyvauja projektų veiklose. Sudarytos galimybės kiekvienam mokiniui atskleisti savo potencialą, taikant įtraukiojo ugdymo principus. Gerėja projektuose dalyvaujančių mokinių savęs vertinimas, ugdomos kūrybinės, bendravimo, bendradarbiavimo, bendrosios kompetencijos. |
| 2.2.11. Skuodo rajono metodinių būrelių organizuojami renginiai mokiniams | Metodinių būrelių nariai | Švietimo ir sporto skyriaus planai | Per metus  | Mokiniai aktyviai dalyvauja organizuojamose veiklose bendrųjų kompetencijų ugdymui. |
| **2.3. uždavinys. Atnaujinti ugdymo(si) priemones ir aplinkas atsižvelgiant į UTA.** |
| 2.3.1. Mokymo priemonių ir vadovėlių (ir skaitmeninių) įsigijimas pagal UTA į 2.3. | Administracija, metodinė taryba | Sąskaitos-faktūros, licencijos | Per metus | Atnaujintos mokymo priemonės 1, 3, 5, 7 klasių atskiriems dalykams |
| 2.3.2. Skaitmeninių mokymo priemonių veiksmingas naudojimas.  | Dalykų mokytojai | Posėdžių, metodinių grupių susirinkimų protokolai | Per metus | Didėja mokinio, o taip pat ir mokytojo darbo efektyvumas. Ugdomos mokėjimo mokytis, pažinimo kompetencijas. |
| 2.3.3. Klasių hibridinės įrangos atnaujinimas galimam nuotoliniam ugdymui (pagal poreikį). | Administracija | Viešųjų pirkimų taisyklės, direktoriaus įsakymai | Per metus  | 100 procentų (pagal poreikį) mokytojų tikslingai naudoja hibridinės įrangos skaitmeninius įrankius. |
| 2.3.4. Iš 1,2 proc. paramos lėšų atnaujinti ir įsigyti baldų mokinių poilsio erdvėms įrengti. | Administracija | Viešųjų pirkimų taisyklės, direktoriaus įsakymai | Per metus | Atnaujintos mokinių poilsio erdvės, nupirkti mokinių poilsio baldai. |
| 2.3.5. Įrengti mokomąjį informatikos kabinetą 1-4 klasių mokiniams, įsigyti reikiamas inovatyvias IT priemones.  | Administracija | Viešųjų pirkimų taisyklės, direktoriaus įsakymai | Per metus | Įrengtas 1 informatikos mokomasis kabinetas 1-4 klasių mokiniams. Modernių skaitmeninių priemonių naudojimas didina mokinių motyvaciją mokytis, ugdo kūrybiškumą. |
| 2.3.6. Įrengti (atnaujinti) progimnazijos darbuotojų poilsio kambarį. | Administracija | Viešųjų pirkimų taisyklės, direktoriaus įsakymai. | Per metus | Įrengtas (atnaujintas) poilsio kambarys progimnazijos darbuotojams. |

**2023 M. PROGIMNAZIJOJE ĮGYVENDINAMI PROJEKTAI IR PROGRAMOS**

**1. Olweus programos kokybės užtikrinimo sistema (OPKUS). Koordinatorės – mokytoja Renata Žemaitienė, mokytoja Greta Beniušienė, instruktorė – Dalia Bačiulienė, Skuodo rajono Ylakių gimnazijos mokytoja.**

2. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

**3.** Projektas „Kuriančioji meilė“. **Koordinatorė – tikybos vyresnioji mokytoja Virginija Gedeminienė.**

**2023 M. MOKYTOJŲ METODINIŲ GRUPIŲ PIRMININKAI**

1. Genutė Černeckienė, pradinio ugdymo mokytoja metodininkė.

2. Linas Stragys, informacinių technologijų mokytojas metodininkas.

3. Margarita Sruogytė, vokiečių kalbos mokytoja metodininkė.

4. Edita Kalnikaitė, fizinio ugdymo mokytoja metodininkė.

Progimnazijos direktorius Virginijus Jokšas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_